**ОТГОВОР – РАЗЯСНЕНИЕ ПО ДОКУМЕНТАЦИЯ**

**на основание чл.29, ал.2 от ЗОП**

**УВАЖАЕМИ ДАМИ И ГОСПОДА,**

Във връзка с отправено запитване по реда на чл.29, ал.1 от ЗОП, Ви предоставяме следните разяснения по документация за участие в процедура за възлагане на обществена поръчка чрез открита процедура с предмет: ***„Актуализиране и развитие на обучението за служебно и професионално развитие на служителите в държавната администрация и повишаване на тяхното качество“ по проект С13-22-1/16.04.2014 „Изграждане на капацитет на ИПА за изследвания, обучение и приложение на иновативни европейски практики в доброто управление”,*** Ви даваме следните разяснения:

**1 Въпрос:**

Във връзка с обществена поръчка от 30.7.2014г. с предмет „Актуализиране и развитие на обучението за служебно и професионално развитие на служителите в държавната администрация и повишаване на тяхното качество“ и изискването към кандидатите да са изпълнили минимум 3 услуги през последните 3 години в трите области свързани с предмета на поръчката:

* разработване на проучвания и анализи за нуждите от обучение в публичния сектор
* разработване на програми и/или планове за обучения публичния сектор
* организация на обучения и/или събития в публичния сектор.

Бихме искали да знаем дали опит в анализ и оценка на капацитета на управляващ орган по оперативна програма и бенефициентите по програмата се счита за опит сходен с предмета на поръчката.

**Отговор**:

Участникът следва да представи доказателства, че е изпълнил минимум 3 услуги през последните 3 години в трите области свързани с предмета на поръчката и посочени от възложителя. При условие, че услугата не обхваща кумулативно всички изброени дейности, то опита се доказва с изпълнението на услуги, имащи за предмет заедно или поотделно изпълнението на отделните дейности изброени по-горе.

При преценката за изпълнение на минималното изискване на възложителя от значение са конкретните услуги, изпълнени от участника.

Следователно, “опит в анализ и оценка на капацитета на управляващ орган по оперативна програма и бенефициентите по програмата” ще бъде счетен за услуга, сходна с предмета на поръчката, ако е видно, че включва услуга/услуги в една или повече от трите области, свързани с предмета на поръчката, посочени от възложителя.

**ИЗПЪЛНИТЕЛЕН ДИРЕКТОР НА**

**ИНСТИТУТА ПО ПУБЛИЧНА АДМИНИСТРАЦИЯ**

**/п./**

**Доц. Георги Манлиев**